Den 15. marts, 1990 medvirkede hun på ''[[Star Search]]'', hvor hun sang Etta James' ''[[A Sunday Kind of Love]]'', men vandt dog ikke. Kort efter vendte hun hjem og medvirkede på Pittsburghs [[KDKA-TV]]s ''Wake Up with [[Larry Richert]]'', hvor hun optrådte med den samme sang. Folk bemærkede her, at den 10-årige pige "lød som en på 20".<ref name="VH1Driven" />
Under sin opvækst i Pittsburgh sang Aguilera "[[The Star-Spangled Banner]]" før [[Pittsburgh Penguins]] [[hockey]]kampe samt [[Pittsburgh Steelers]] [[Amerikansk fodbold|fodboldkampe]] og [[Pittsburgh Pirates]] [[baseball]]kampe. Hendes første store rolle i underholdningsbranchen kom i 1993, da hun deltog i [[Disney Channel]]s ''The New [[Mickey Mouse Club]]''. Blandt hendes med-stjerner var [[Britney Spears]], [[Justin Timberlake]], [[Joshua Scott Chasez|JC Chasez]], [[Rhona Bennett]] (som senere blev medlem af [[En Vogue]]), [[Ryan Gosling]] og [[Keri Russell]]. Ifølge dokumentaren, ''Driven'' kaldte Aguileras med-stjerner fra ''Mickey Mouse Club'' hende for "[[Diva]]en". En af hendes mest bemærkelsesværdige optrædender var med [[Whitney Houston]]s ''[[I Have Nothing]]''.<ref name="VH1Driven" /> Aguilera skulle i øvrigt konstant have skændtes med Spears om Timberlake. Hun har dog fortalt, at de to har joket om disse påståede episoder, hvilket antyder, at påstandene ikke er sande.<ref name="TrueHollywoodStory">Christina Aguilera: The E True Hollywood Story</ref> Da showet sluttede i 1994, begyndte Aguilera at indspille demobånd i håb om at få en [[pladekontrakt|kontrakt]] med et pladeselskab.
Levende_personer Vegetarer